33 હત્યાઓ કરનાર આદેશનું નામ ભારતના સીરિયલ કિલર્સમાં સામેલ થયું છે. આ લિસ્ટમાં 42 લોકોના ગળા કાપનાર રમણ રાઘવ, નિઠારી કાંડમાં દોષી સુરેંદ્ર કોળી અને કોલકત્તાના સ્ટોનમેન જેવા ગુનેગારો સામેલ છે. એક વરિષ્ઠ પોલીસ અધિકારીએ સહયોગી TOI સાથેની વાતચીતમાં જણાવ્યું કે, “ત્રણ દિવસ પીછો કર્યા બાદ અમારી એક બહાદુર મહિલા પોલીસકર્મીના કારણે ઉત્તરપ્રદેશના સુલતાનપુરના એક જંગલમાંથી ગયા અઠવાડિયે આદેશને ઝડપી લેવાયો. જેટલી ઝડપથી તે હત્યાઓ વિશે કબૂલતો હતો તેટલી જ મુશ્કેલી પોલીસને જાણકારી મેળવવામાં ઉઠાવી પડી. તેના કબૂલનામા બાદ પાડોશી રાજ્યોને પણ બંધ કરાયેલા કેસ ફરી ખોલવા પડ્યા.”